Yfirvöld á Ítalíu hafa hafið rannsókn á slysi sem varð í norðurhluta landsins í gær. Kláfur hrundi og fjórtán létust. Fimm ára drengur var sá eini sem lifði af.
Slysið varð í hlíðum Mottarone fjalls um hádegisbil í gær. Kláfurinn var á leið upp á topp fjallsins þegar hann hrundi niður um 20 metra. Einn þeirra sem kom fyrstur á vettvang er Luca Carica slökkviliðsmaður. Hann segir aðkomuna hafa verið hræðilega og það hafi verið erfitt fyrir bráðaliða að athafna sig í brattri hlíð fjallsins.
there were bodies strewn along the path and more bodies inside the cabin. We immediately attempted to rescue the injured people. Unfortunately, only two children were still alive, and all the other people were dead.
Carica segir að við þeim hafi blasað fjöldi líka, þau hafi strax reynt að hlúa að fólkinu en aðeins tvö börn hafi verið með lífsmarki. Þau voru flutt á spítala, annað þeirra lést þar. Fimm ára drengur er sá eini sem lifði slysið af. Alls voru fimmtán um borð, samkvæmt ítölskum miðlum var fólkið úr fimm fjölskyldum. Utanríkisráðuneyti Ísraels hefur staðfest að fimm ísraelskir ríkisborgarar hafi látist í slysinu. Foreldrar drengsins sem lifði af, tveggja ára sonur þeirra og amma og afi móðurinnar.
Enrico Giovanni, samgönguráðherra Ítalíu, heitir rannsókn á orsökum slyssins. Það sé nú sameiginlegt verkefni allra stofnana að ganga úr skugga um að þetta gerist aldrei aftur og að koma þeim sem tengjast slysinu til aðstoðar.
Rannsókn er hafin á tildrögum slyss sem varð á Ítalíu í gær, fjórtán létust þegar kláfur hrundi. 